सन् १९५२ मा आजकै दिन : बेलायती महारानीमा एलिजाबेथ द्वितीय 
सन् १९५२ मा आजकै दिन (फेब्रुअरी ६) मा एलिजाबेथ द्वितीय बेलायतको महारानी बनेकी थिइन् । उनले २६ वर्षको उमेरमा सिंहासन सम्हालेकी थिइन् । 
काठमाडौँ — सन् १९५२ मा आजकै दिन (फेब्रुअरी ६) मा एलिजाबेथ द्वितीय बेलायतको महारानी बनेकी थिइन् । उनले २६ वर्षको उमेरमा सिंहासन सम्हालेकी थिइन् । एलिजाबेथ तत्कालीन बेलायती राजा जर्ज छैटौंको निधन भएपछि महारानी भएकी थिइन् । उनी बेलायतको इतिहासमै सबैभन्दा लामो समयसम्म राजगद्दीमा रहने राष्ट्राध्यक्ष हुन् । उनी बेलायतलगायत १४ वटा मुलुकको राष्ट्रप्रमुख थिइन् । एक सय २० देशको भ्रमण गरेकी एलिजाबेथ संसारमै सबैभन्दा धेरै फोटो खिचाउने व्यक्ति मानिन्छिन् । ‘स्थायित्व र निरन्तरता’ को प्रतिनिधित्व गर्ने शालीन राष्ट्राध्यक्षका रूपमा चिनिने एलिजाबेथले बेलायतमा सात दशक शासन गरिन् । उनको शासनकालमा बेलायतमा १५ जना प्रधानमन्त्री भएका थिए । एलिजाबेथ राजकुमारी रहँदा राजपरिवारमा दोस्रो मर्यादा क्रममा रहे पनि राजा एडवर्ड तेस्रोले अमेरिकी महिलासँग विवाह गर्नका लागि सिंहासन त्यागेका कारण उनी दरबारको उत्तराधिकारी बनेकी थिइन् ।१९२६ को अप्रिल २१ मा जन्मिएकी एलिजाबेथको २०२२ को सेप्टेम्बर ८ मा मृत्यु भएको थियो । एलिजाबेथको मृत्युपछि उनका जेठा छोरा चार्ल्स तृतीयले बेलायतको राजगद्दी सम्हालेका छन् ।